Във връзка с внесени уведомления за инвестиционни предложения с вх. № ОВОС-1898/05.07.2023г. и ОВОС-1899/05.07.2023г. и допълнителна информация с вх. № ОВОС-1899-2/11.08.2023г. и вх. № ОВОС-1898-2/11.08.2023г. за „Промяна на предназначението и технологично преоборудване на съществуваща промишлена сграда за производство на строителни материали в хале за преработка на отпадъчни полимери в сграда с идентификатор 56784.539.490.1 и сграда с идентификатор56784.539.490.3 в ПИ 56784.539.490, гр. Пловдив“, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

ИП, в които са предвидени да се извършват дейности по преработка на отпадъчни полимери в сграда с идентификатор 56784.539.490.1 и сграда с идентификатор56784.539.490.3, гр. Пловдив, попадат в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т.1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Пловдив, Район Тракия

Отговорено от РИОСВ-Пловдив на 31.08.2023г.